40. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ,ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Φ. 60/1230 της 4 Μαΐου /9 Ιουν. 1992 (ΦΕΚ Β΄  378) (Διόρθ. Σφαλμ. στο ΦΕΚ Β΄422/3 Ιουλ.  1992) Αύξηση των συντάξεων του Ταμείου Ασφάλισης Ορθοδόξου Εφημεριακού Κλήρου Ελλάδος. 1.Οι συντάξεις των συνταξιούχων του Ταμείου Ασφάλισης Ορθοδόξου Εφημεριακού Κλήρου Ελλάδος που απονεμήθηκαν μέχρι 31.12.1991 καθώς και αυτές που η έναρξή τους εμπίπτει στο μέχρι 31.12.1991 χρονικό διάστημα αυξάνονται από 1.1.1992 κατά ποσοστό 3% και από 1.7.1992 κατά ποσοστό 3%. Το ποσοστό της από 1.7.1992 αύξησης θα υπολογισθεί επί των ποσών των συντάξεων όπως αυτά θα προσαυξάνονται και οι συντάξεις που θα απονεμηθούν εφεξής. 2.Ορίζεται ως κατώτατο όριο συντάξεων που καταβάλλεται από το Ταμείο από 1.1.1992 για μεν τους συνταξιούχους λόγω γήρατος και αναπηρίας το ποσό των 41.889 δρχ. για δε τους συνταξιούχους λόγω θανάτου το ποσό των 32.850 δρχ. και από 1.7.1992 το ποσό των 43.146 δρχ. και 33.836 δρχ. αντίστοιχα. 